په جرمني کې پولیس وايي نسل پرست حمله کوونکي ١٠ کسان او خپل ځان وژلی
د جرمن چارواکي وویل یوې داسې ېب پاڼې کتنه کولی شي چې گمان پرې کېږي چې د حمله کوونکي دی. وېل کېږي چې په وېب پاڼه جرمني ته د بهر نه ورغلو کډوالو خلاف نظریات څرگند کړی شوي دي
د جرمني په هاناو ښار کې مسلح حمله کوونکي په ډزو ١٠ کسان وژلي او خپل ځان وژلی دی. پولیس ویلي حمله د نسل پرستۍ په بنیاد شوې ده ځکه چې حمله کوونکي تن سخت دریځه نظریات لرل. پولیس ویلي ۴٣ کلن جرمن شهري د فرېنکفرټ ښار سره نژدې د شورو، چهارشنبې، په شپه په "هوکه بارز" یا د چیلم څکلو په مرکزونو ډزې ورکړې او نهه کسان یې ووژل. اېسوسي اېټډ پرېس خبري اداره وايي په وژل شویو کسانو کې ځینې د ترک نسل جرمن شهریان شامل دي. پولیس د حمله کوونکي تعقب وکړو او هغه د کور ته ورسېدل چرته چې د هغه او د هغه د ٧٢ کلن مور مړي وموندل شو. د جرمن چارواکي وویل یوې داسې ېب پاڼې کتنه کولی شي چې گمان پرې کېږي چې د حمله کوونکي دی. وېل کېږي چې په وېب پاڼه جرمني ته د بهر نه ورغلو کډوالو خلاف نظریات څرگند کړی شوي دي. ای پي وايي په هاناو کې حمله په داسې حال کې شوې ده چې په جرمني کې د ښي لاس د سخت دریځه ډلو د تشدد په اړه تشویش زیات شوی دی. هاناو کې د حملې وروسته د جرمني چانسلرې اېنگلا مرکېل د زیارت، پنجشنبې، په ورځ هېل یونېورسټۍ ته خپله دوره وځنډوله. تېر کال په هېل کې یو تن د یهودیانو په عبادتخانه یه سېناگاگ د حملې کوښښ وکړو خو ناکامه شو او په اړي گړي کې دوه لارویان ووژل شو.